paragraph_text: Wankel je rođen u Lahru, i bio je jedino dijete Gerty Wankel (rođene Heidlauff) i Rudolfa Wankela koji je poginuo u prvom svjetskom ratu. Iako nije dobio nikakvu formalnu naobrazbu, zahvaljujući svojoj zainteresiranosti za mehaniku, posebice za motore s unutarnjim izgaranjem, Wankel je stekao dovoljno znanja da 1924. osmisli ideju Wankelova motora.<br> mini|desno|Wankelov motor tip DKM54 (1957.) Wankel je tijekom drugog svjetskog rata radio za njemačku vojsku, te osmislio neka tehnička rješenja za zrakoplove i torpeda. Nakon rata nekoliko mjeseci je bio u zarobljeništvu. Godine 1951. dobio je sredstva od tvrtke Goetze AG za opremanje svoga tehničkog centra za razvoj u vlastitoj kući u gradu Lindau, te je počeo razvijati motore za njemačkog proizvođača automobila i motocikala NSU Motorenwerke AG. Svoj rotirajući motor predstavio je po prvi puta javnosti 19. siječnja 1960., a prvi model vozila koji je i praktično prezentirao Wankelov motor bio je NSU Prinz.<br>